Hea mõttekaaslane!
Liitu meie tegusa ja tulevikku vaatava kogukonnaga ning saa osa kõikidest liikmetele pakutavatest hüvedest!
Oleme tegutsenud ja siseauditi valdkonda edukalt esindanud juba 22 aastat. Ühingu liikmeskond on jätkuvas kasvutrendis: meil on üle 280 liikme, nende hulgas on siseaudiitorid ja siseauditijuhid, riskijuhid, järelevalve ja vastavuskontrolli üksuste esindajad, sisekontrolörid, kvaliteedispetsialistid, siseauditi asjatundjad, arvestusala tudengid ja valdkonna huvilised.
Siseaudiitorite ühing on 2000. aastast globaalse siseaudiitorite võrgustiku IIA ja 2007. aastast Euroopa võrgustiku ECIIA liige. ESAÜ liige on automaatselt ka IIA liige, kus on üle 200 000 liikme üle maailma.
Ühises ülemaailmses võrgustikus tegutsedes, õppides, arenedes ning teadmisi ja kogemusi jagades oleme kursis kõige värskema rahvusvahelise info ja arengutega, et hoida oma liikmeskonna laia silmaringi ja professionaalsust igaühe töös!
Novembris on ühinguga liitumine TASUTA!
Ootame siseaudiitorite ühingusse kõiki siseaudiitoreid, valdkonnaga seotud ametite esindajaid ning siseauditi huvilisi, kes veel ei ole meie liikmed, kuid kes saaksid kasu ESAÜ ja siseauditi kutseala rahvusvahelise võrgustiku liikmeks olemisest.
Miks on kasulik olla ESAÜ liige? Loe liikme eelistest ja hüvedest, nagu neid kirjeldavad meie pikaaegsed liikmed!
Pane tähele! Liitumisavaldus peab ESAÜ-ni jõudma hiljemalt 30. novembril 2022. a. Palun saada oma avaldus ühingu tegevjuht Hedyle aadressil email@example.com.
Hea ESAÜ liige! Kui sul on ühingu liikmeks sobiv kolleeg, sõber või tuttav, kutsu ta ühinguga liituma ning ole talle soovitajaks! Liitumisavaldustes näidatud soovitajate vahel loosime välja tasuta 1-päevase ESAÜ koolituse 2023. a I poolaastal. Loosimise viime läbi 5. detsembril ESAÜ juhatuse koosolekul.
Lisainfo ja küsimused saada palun aadressil firstname.lastname@example.org.